**Ministru kabineta rīkojuma projekta**

**„Par akciju sabiedrības “Augstsprieguma tīkls” vispārējo stratēģisko mērķi”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Atbilstoši Ministru prezidenta 2018.gada 19.aprīļa rezolūcijai Nr.90/TA-711-IP Finanšu ministrijai uzdots sagatavot un divu mēnešu laikā iesniegt Ministru kabinetā tiesību akta projektu par akciju sabiedrības "Augstsprieguma tīkls" (turpmāk - AST) vispārējo stratēģisko mērķi.  Saskaņā ar Publiskas personas kapitāla daļu un kapitālsabiedrību pārvaldības likuma (turpmāk – Likums) 1.panta pirmās daļas 18.punktu vispārējie stratēģiskie mērķi ir publiskas personas augstākās lēmējinstitūcijas noteikti kapitālsabiedrības mērķi, kurus publiska persona vēlas sasniegt ar līdzdalību kapitālsabiedrībā un kuri izriet no tiesību aktiem un politikas plānošanas dokumentiem. Savukārt atbilstoši Likuma 1.panta pirmās daļas 14.punkta “a” apakšpunktam publiskas personas augstākā lēmējinstitūcija attiecībā uz valsts kapitāla daļu un kapitālsabiedrību pārvaldību ir Ministru kabinets.  Ņemot vērā minēto, ir sagatavots attiecīgs Ministru kabineta rīkojuma projekts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | AST ir akciju sabiedrība, kuras 100% kapitāla daļas pieder valstij Finanšu ministrijas personā, tās akcijas un tai piederošie elektroenerģijas pārvades sistēmas infrastruktūras objekti kā valstiski svarīga tautsaimniecības objekti saskaņā ar Enerģētikas likuma 20.1panta ceturto daļu nav atsavināmi. AST ir reģistrēta komercreģistrā ar reģistrācijas numuru 40003575567, juridiskā adrese – Dārzciema iela 86, Rīga, LV-1073.  AST ir neatkarīgs Latvijas elektroenerģijas pārvades sistēmas operators, kas nodrošina elektroenerģijas pārvades tīkla darbības un Latvijas elektroenerģijas sistēmas elektroapgādes drošumu, sniedz pārvades sistēmas pakalpojumus, balstoties uz publicētiem pārvades pakalpojuma tarifiem, veic pārvades sistēmas operatīvo vadību un nodrošina drošu, stabilu, elektroenerģijas pārvadi pārvades sistēmā.  Elektroenerģijas pārvades sistēma ietver savstarpēji savienotus tīklus un iekārtas, tajā skaitā starpvalstu savienojumus, kuru spriegums ir 110 un vairāk kilovoltu un kuri tiek izmantoti elektroenerģijas pārvadei no elektroenerģijas ražotājiem līdz attiecīgajai sadales sistēmai vai lietotājiem vai citas valsts pārvades sistēmai.  Saskaņā ar izsniegto licenci Nr.E12001 un Elektroenerģijas tirgus likuma (turpmāk – ETL) 11. panta pirmo daļu AST ir vienīgais pārvades sistēmas operators Latvijā, un tā licences darbības zona ir visa Latvijas teritorija. Atbilstoši Enerģētikas likuma 5.pantam elektroenerģijas pārvade ir regulēta nozare. Attiecīgi AST, sniedzot pārvades sistēmas pakalpojumu, jāievēro likuma "Par sabiedrisko pakalpojumu regulatoriem" mērķis nodrošināt iespēju saņemt nepārtrauktus, drošus un kvalitatīvus sabiedriskos pakalpojumus (..).  Uzņēmuma pamatdarbība ir noteikta ETL. Attiecīgi, vērtējot ETL noteiktās AST kā pārvades sistēmas operatora funkcijas un atbildību, secināms, ka AST ir atbildīga par:   * elektroenerģijas pārvades sistēmas pakalpojumu sniegšanu un pārvades sistēmas balansēšanas un stabilitātes nodrošināšanu (ETL 13.panta pirmā daļa); * elektroenerģijas plūsmu vadību (ETL 6.panta otrā daļa); * elektroapgādes drošumu un pienācīgu pārvades tīkla jaudu un stabilu sistēmas darbību (ETL 13.panta trešā daļa); * jaunu elektroenerģijas pārvades infrastruktūras objektu plānošanu, būvniecību, nodošanu ekspluatācijā (ETL 13.panta sestā daļa); * pārrobežu sadarbību iekšējā elektroenerģijas tirgus darbības, pārrobežu tirdzniecības veicināšanai un Eiropas Ekonomikas zonas pārvades sistēmas optimālai pārvaldībai, koordinētai darbībai un tehniskai attīstībai (ETL 131.panta pirmā daļa);   AST ir ieguvusi līdzdalību 34,36% apmērā dabasgāzes pārvades sistēmas operatorā AS "Conexus Baltic Grid". Līdz ar to AST kā dabasgāzes pārvades sistēmas operatora akcionāram savā darbībā jāņem vērā uz dabasgāzes pārvades sistēmas operatora darbību attiecināmās normatīvo aktu prasības un politikas plānošanas dokumentos noteiktos mērķus.  No Enerģētikas likuma izriet šādi galvenie dabasgāzes pārvades sistēmas operatora pienākumi un atbildība:   * atbildība par dabasgāzes pārvades sistēmas un dabasgāzes krātuves darbību, apkalpošanu, drošumu, sistēmas vadību un attīstību, sistēmas savietojamību ar citām sistēmām, kā arī par sistēmas ilglaicīgu spēju nodrošināt enerģijas pārvadi vai dabasgāzes uzglabāšanu atbilstoši pieprasījumam (Enerģētikas likuma 15.panta sestā daļa); * atbildība par dabasgāzes pārvades sistēmas efektīvu un saimnieciski izdevīgu darbību (Enerģētikas likuma 112.panta pirmās daļas 1.punkts); * dabasgāzes plūsmu vadības dabasgāzes pārvades sistēmā (..) nodrošināšanu dabasgāzes saņemšanai no ārvalstīm un aizvadīšanai uz ārvalstīm (Enerģētikas likuma 112.panta pirmās daļas 3.punkts); * Inčukalna pazemes gāzes krātuves darbības, tehniskās ekspluatācijas un attīstības, lai sniegtu dabasgāzes krātuves pakalpojumus, nodrošināšana (Enerģētikas likuma 112.panta pirmās daļas 4.punkts); * pietiekamas pārrobežu pārvades jaudas, lai integrētos Eiropas dabasgāzes pārvades sistēmas infrastruktūrā nodrošināšana (Enerģētikas likuma 112.panta pirmās daļas 9.punkts); * dabasgāzes pārvades sistēmas operatoru sadarbības Eiropas un reģionālā līmenī īstenošana (Enerģētikas likuma 112.panta pirmās daļas 13.punkts).   Vērtējot uz AST kā elektroenerģijas pārvades sistēmas operatora un dabasgāzes pārvades sistēmas operatora akcionāra darbību attiecināmo politikas plānošanas dokumentu prasības, jāņem vērā Enerģētikas attīstības pamatnostādnēs 2016.-2020. gadam (apstiprinātas ar Ministru kabineta 2016.gada 9.februāra rīkojumu Nr.129) noteiktais Latvijas enerģētikas politikas galvenais mērķis - kopā ar citu nozaru politiku īstenošanu paaugstināt tautsaimniecības konkurētspēju, sekmējot piegāžu drošumu, brīvā tirgus un konkurences noteiktu energoresursu un enerģijas cenu veidošanos, ilgtspējīgu enerģijas ražošanu un patēriņu. Šim mērķim noteikti divi enerģētikas politikas apakšmērķi:   1. energoapgādes drošuma paaugstināšana.  Lai ilgtermiņā optimizētu energoapgādes drošuma izmaksas, nepieciešama reģionāla sadarbība, kā arī enerģijas piegāžu dažādošana; 2. ilgtspējīga enerģētika, kas nodrošina enerģētikas ilgtspēju gan ekonomiskā, gan sociālā, gan vides izpratnē.   Ievērojot iepriekš minētos no ETL, Enerģētikas likuma, likuma "Par sabiedrisko pakalpojumu regulatoriem" un Enerģētikas attīstības pamatnostādnēm 2016.-2020. gadam izrietošos uzdevumus, secināms, ka enerģijas pārvades sistēmu galvenā funkcija, veicot enerģijas pārvadi, ir enerģijas piegādes drošums. Drošuma jēdziens vienlīdz aptver gan sistēmas tehniskās kvalitātes, gan sistēmā ievadāmās enerģijas avotu pieejamību un dažādību, gan enerģijas cenu konkurences mehānisma veidošanu. Elektroenerģijas pārvades pakalpojumu sniegšanas drošumu raksturo arī pārvades pakalpojumu sniegšanas kvalitāte un nepārtrauktība. Līdz ar to AST kā elektroenerģijas pārvades sistēmas operatora pamatdarbības mērķim ir jābūt vērstam uz elektroapgādes drošumu un pakalpojumu sniegšanas nepārtrauktību, kvalitāti un pieejamību.  Tāpat kā enerģijas pārvades sistēmu drošumu veicinošu faktoru politikas veidotāji un likumdevējs ir noteikuši turpmāku enerģijas sistēmu integrāciju ar Eiropas Savienības dalībvalstu enerģijas pārvades tīkliem. Turklāt jānorāda, ka uzskaitīto pārvades sistēmas operatoru funkciju izpilde ir vērsta uz pārvades sistēmu ilgtspējību un attīstību. Attiecīgi AST kā elektroenerģijas pārvades sistēmas operatoram un dabasgāzes pārvades sistēmas operatora akcionāram būtu būtiski īstenot valstiski svarīga tautsaimniecības objekta akciju un pārvades sistēmas infrastruktūras objektu (aktīvu) ilgtspējīgu pārvaldību un sekmēt to integrāciju Eiropas Savienības iekšējā energoresursu tirgū.  Ņemot vērā minēto skaidrojumu, kā arī iepriekš sniegto AST raksturojumu, tiek piedāvāts apstiprināt šādu AS “Augstsprieguma tīkls**”** vispārējo stratēģisko mērķi: **“nodrošināt Latvijas energoapgādes drošumu, sniegt nepārtrauktu, kvalitatīvu un pieejamu energoapgādes pārvades pakalpojumu, kā arī īstenot valstij stratēģiski svarīgo energoapgādes aktīvu ilgtspējīgu pārvaldību, sekmēt to integrāciju Eiropas Savienības iekšējā energoresursu tirgū.”**. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, AS “Augstsprieguma tīkls”. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Enerģijas pārvades pakalpojuma saņēmēji |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts neskar plašāku sabiedrību, jo ar projektu tiek noteikts kapitālsabiedrības stratēģiskais mērķis. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | AS “Augstsprieguma tīkls” un Finanšu ministrija kā kapitālsabiedrības kapitāla daļu turētāja. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms. |
| 3. | Cita informācija | Nav. |

Finanšu ministre D.Reizniece-Ozola

Zane Mūrniece

67725340   
[zane.murniece@ast.lv](mailto:zane.murniece@ast.lv)